Godkendt  23. marts 2022 / Sagsnr. 2022-603

**Referat af 6. møde i bestyrelsen**

**18. marts 2022 kl. 09.00 – 14.00 - Dansk Psykolog Forening**

**Møde var fysisk**

**Deltagere:**  
Amanda Kusk Jessen, Arne Grønborg Johansen (Forsinket, deltog fra midten af punkt 8), Dea Seidenfaden, Joël C. Boukris, Karla Braga, Kristin Munch-Christiansen, Mette-Sofie Arnvig, Rose-Marie Mollerup, Troels Børsholt Rudkjøbing,

**Afbud:**  
Caroline Skjoldbirk, Caspar Christensen, Thea Friborg

**Fra sekretariatet deltog:**  
Jacob Stengaard Madsen, Lis Ethelberg, Mikkel Rode, Vibeke Grønvall Kristensen og Amanda Aaboe Bell (Ref.)

|  |  |
| --- | --- |
|  | **Godkendelse af dagsorden for møde nr. 6 i bestyrelsen 18. marts 2022**  Bestyrelsen godkendte dagsorden for sjette møde i bestyrelsen. |
|  | **Godkendelse af referat af BM05 1. marts 2022**  Bestyrelsen blev orienteret om, at referatet er uden specifikke navne for at undgå citatbrug, i stedet anvendes en passiv form fremadrettet.  Bestyrelsen godkendte referatet af BM05. |
|  | **Orientering om referat af FU04 25. februar 2022**  Bestyrelsen modtog referatet fra FU04 i fysisk eksemplar på BM05 og derfor er den formelle godkendelse rykket til dette møde, så bestyrelsen har haft mulighed for at orientere sig i referatet.  Bestyrelsen tog referatet af FU04 til efterretning. |
|  | **Orientering om referat af FU05 8. marts 2022(VGK)**  Bestyrelsen drøftede referatet af FU05. Undervejs blev der spurgt til punkt 5 omkring DSPBU og specialisering. Drøftelsen af punktet blev uddybet af sekretariatet ift. hvad der motiverede henvendelsen fra DSPBU og hvad resultatet af drøftelsen blev.  Bestyrelsen tog referatet af FU05 til efterretning. |
|  | **Radar (fortroligt)** |
|  | **Forberedelse til Formandskollegiemøde d. 18/3**  Under punktet drøftes, hvordan FMK-mødet skal afvikles. Bestyrelsen blev informeret om introduktionsøvelsen og det oplæg, som Dea Seidenfaden holder, og hvor det er muligt for bestyrelsen at bidrage med kommentarer undervejs.  Bestyrelsen mindes om transportreglerne, og at vi tager imod input fra deltagerne. Det understreges, at det ikke er formålet med FMK-mødet at drøfte transportregler. |
|  | **Orientering om status på kommunikationsområdet**  Bestyrelsen blev orienteret fra sekretariatets side om status på kommunikationsområdet - og særligt de ændringer, der er sket med DP’s SoMe tilstedeværelse og den nye hjemmeside. Positive resultater fremhæves ift. søgninger på hjemmesiden. DP har opjusteret ressourcemæssigt ift. SoMe blandt andet ved at ansætte en student med kompetence inden for området og ved at få ekstern bistand ift. platforme og strategier på SoMe.  Fokus er nu på at ændre hjemmesiden til de decentrale enheder, så den bliver optimeret. Magasinet P er i en digitaliseringsproces. AOP bliver holdt på lavblus det næste halve år, indtil redaktøren kommer tilbage fra barsel. DP får nyt medlemssystem, og dette giver anledning til at gentænke processen for nyhedsbrevet.  Det anerkendes fra bestyrelsen, at drøftelserne fra forrige bestyrelsesperiode på kommunikationsområdet er taget til efterretning, og der er anerkendelse af resultaterne, foreningen har opnået på området. Der spørges til den økonomiske prioritering ift. sekretariatsbemanding på presse- og kommunikationsområdet. Det fremhæves, at mange ressourcer går til driftsopgaver, da det er besluttet på GF og i bestyrelsen, at vi skal have mange platforme. Det fremhæves, at der er oprustet på presse- og kommunikationsområdet.  På den lukkede-Facebook gruppe foreslås det fra bestyrelsen, at der kan skelnes mellem opslag, der drejer sig om kurser, lokaler osv. og de politiske nyhedsopdateringer.  Der opfordres til at veksle selfies af Dea fra diverse møder med billeder af kontekstuelle ting, så opslagene ikke risikere at blive klichéfyldte.  Studentersektionen overvejer at få eget nyhedsbrev. Det bliver besluttet, at dette skal tages op bilateralt som separat drøftelse ift. studentersektionens kommunikation og tilstedeværelse på diverse platforme.  Status og strategisk drøftelse af presse- og kommunikationsstrategien tages op ved næste kommunikationsstatus på BM om et halvt år.  Bestyrelsen tog afslutningsvis orienteringen om status på kommunikationsområdet til efterretning. |
|  | **Orientering om halvårsafrapportering på arbejdsprogram 2021-24**  Bestyrelsen blev informeret om, at de hvert halve år får en afrapportering af arbejdsprogrammet i dette format.  På FU var der en drøftelse af, hvor mange ressourcer sekretariatet bruger på afrapportering ift. realisering af AP21-24. Det nuværende format er ressourcebesparende og bidrager desuden til beretningen forud for GF24. Der var opbakning i bestyrelsen til afrapporteringsformatet.  Sekretariatet gav en mundtlig overlevering af første halvårsrapportering i GF-perioden 21-24. Status er aktuelt, at der er igangsat indsatser på samtlige AP-punkter med undtagelse *af 4.4 DP udformer en handicappolitik til gavn for alle medlemmer.* Bestyrelsen ønskede, at der fra sekretariatet blev rakt ud til forslagsstillerne til punkt 4.4, så de orienteres om, at arbejdet snarligt påbegyndes på området, og de får mulighed for at indgå i dette arbejde. Kristin Munch-Christiansen, Rose-Marie Mollerup og Karla Braga meldte sig fra bestyrelsen til at deltage i arbejdet.  Bestyrelsen ønskede en uddybning til punkt *2.2 DP styrker fremtidens behandling af mennesker med psykiske lidelser*, hvor de konkrete indsatser og det regionale spor savnes i beskrivelsen af igangsatte indsatser.  Bestyrelsen blev orienteret om betydningen af organisationsprocenten ift. det mandat foreningen har i politiske forhandlinger. Dette er begrundelsen for, at DP aktivt søger at hverve nye medlemmer og fastholde eksisterende medlemmer.  Det blev opsummeret, at DP har et arbejdsprogram, hvor bestyrelsen fortsat ønsker at være en værdiskabende og betydningsfuld fagforening, som skaber relevante alliancer og skaber tryghed, resultater og forandringer for medlemmerne.  Bestyrelsen drøftede indholdet af halvårsrapporteringen og tog indholdet og formatet af rapporteringen til efterretning. |
|  | **Samarbejde med Akademikernes A-kasse**  Bestyrelsen skulle under punktet tage stilling til om der ønskes et forpligtende samarbejde med Akademikernes A-kasse.  Bestyrelsen drøftede det eksisterende samarbejde. Der gives udtryk for, at studentersektionen har oplevet nogle vanskeligheder i samarbejdet med AKA ift. merchandise, skift af kontaktpersoner og manglende information f.eks. i forbindelse med repræsentation på universiteterne. Det besluttes, at samarbejdsaftalen skal være specifik ift., hvor de psykologistuderende melder sig ind og forpligte på dette samarbejde om repræsentation.  Det fremhæves, at det i model Z er DP’s ansvar at hverve medlemmer til DP og AKA. Studentersektionen kan umiddelbart ikke honorere de 200 indmeldelser, som er et krav i model Y. Det fremhæves, at det kan tages op på bestyrelsesniveau i AKA, hvordan studentersektionen er blevet behandlet. Det fremhæves, at AKA er en god partner for DP og DP’s studentersektion og har betydning ift. synligheden på universiteterne. Det fremhæves, at kravet om de 200 medlemmer ikke virker rimeligt ift. psykologstandens størrelse, og til dette svarer sekretariatet, at tallet er reguleret ift. DP’s størrelse. I den konkrete kontakt til AKA fra formandens side fremhæves det, at samarbejdet er godt.  Bestyrelsen besluttede at gå videre med model X med det aber dabei, at der skal være et forpligtende samarbejde omkring tilstedeværelse på universiteterne. |
|  | **Orienteringssager**   1. Nyt fra formanden   Der blev orienteret omkring RSU og LFU og generelt de selvstændige med og uden ydernummer. Uenighederne handler i øjeblikket om opsplitningen mellem LFU og RSU, hvor LFU har haft en observatør på RSU-møderne. RSU ønsker ikke længere, at der skal være en observatør til stede, men LFU har behov for at være orienterede om forholdene på overenskomstområdet.  Bestyrelsen må derfor træffe en beslutning. Forslaget er, at bestyrelsen beslutter, at der ikke er observatører til stede, men at der fremadrettet skal være et fællesmøde med LFU og RSU, og dette afholdes i forbindelse med RSU-møder. Dette møde skal være ligeværdigt. RSU kan umiddelbart gå med til denne model og kan i fortrolighed tale om ydernummerordningen, mens LFU er bekymret for, om de så er tilstrækkeligt informeret og om, hvorvidt de sættes uden for indflydelse. Dea Seidenfaden og Joël Boukris forpligter sig på ansvaret for at få modellen til at spille og sikre, at parterne er tilfredse.  Der fremhæves, at det bør være en prøveperiode.  Der spørges opklarende til størrelsen på udvalgene, 15 i RSU (3 fra hver region) LFU er en fast udvalg på 5 medlemmer, udgjort af bestyrelsesmedlemmer og SPS-styrelsen. Begge udvalg er en del af SPS, men repræsenterer to forskellige områder.     1. Nyt fra sekretariatet   Der var ikke noget nyt fra sekretariatet. |
|  | **Evaluering af mødet** |
|  | **Eventuelt** |
|  | **Fast lukket punkt** |

/Jacob Stengaard Madsen